Videoutgivelser fra AWE i første kvartal 2019 – VIDEOMAGASINET
Vi ser nærmere på nyhetene fra Another World Entertainment (AWE).
Vi er mest begeistret for Blu-ray (og 4K) her i redaksjonen, så vi retter fokuset kun på de titlene som har Full HD-kvalitet. DVD synes vi er for dårlig anno 2019, for å si det rett ut.
Nothing Like a Dame (04.02.19)
De høyt respekterte britiske skuespillerinnene Eileen Atkins (The Crown, Cold Mountain), Judi Dench (Casino Royale, Philomena), Joan Plowright (101 dalmatinere) og Maggie Smith (Downtown Abbey, Harry Potter) har blitt kjente fjes over hele verden gjennom sine mange uforglemmelige roller, i karriereløp som strekker seg over et halvt århundre. De er også gode venninner, og slipper i denne filmen kameraene til når de møtes for å diskutere deres respektive karrierer, samt mimre om beskjedne ungdomsår på teaterscenen. En varm og til tider hysterisk morsom film om vennskap og livsvisdom, med kvinner som er karismatiske, ærlige, følsomme, sterke, og i en verdensklasse helt for seg selv. Filmen er regissert av Roger Michell som tidligere har stått bak den evige klassikeren Notting Hill, Venus og nå nylig My Cousin Rachel.
John Ajvide Lindqvists, som er kjent for La den rette komme inn, er igjen aktuell med en spennende roman som får et nytt liv med filmen Grensen. I Grensen møter vi tollinspektøren Tina (Eva Melander fra Broen). Hun har en sjette sans når det gjelder å peke ut smuglere. Det er nesten som om hun kan lukte når noen prøver å skjule noe. Ryktene om hennes ferdighet sprer seg i politiet, og hun blir brukt for å finne bevis mot en liga med omfattende kriminell aktivitet. Men når den mystiske Vore kommer gående av fergen, nøler hun for første gang på sine sanser og følelser. Tina mistenker at Vore skjuler noe, men kan ikke sette fingeren på hva. De er tiltrukket av hverandre, men når hun lærer han å kjenne, innser hun at hele livet hennes er basert på en stor løgn. Akkurat som Vore, tilhører Tina ikke i denne menneskeverdenen. Nå må hun velge: fortsette sitt vanlige liv eller omfavne den skremmende sannheten om hvem hun egentlig er… Grensen er en mørk kjærlighetshistorie som balanserer i grenselandet mellom virkeligheten og det overnaturlige. Filmen ble vinneren i den prestisjefylte kategorien Un Certain Regard under Cannes-festivalen 2018. Filmen vant også Den Norske Kritikerprisen under Den Norske Filmfestivalen i Haugesund i 2018. Sverige har plukket ut filmen til som sitt bidrag til Oscar for beste fremmedspråklige film.
The Miseducation of Cameron Post (18.02.19)
Vinneren av Grand Jury Prize Award under Sundance Filmfestival 2018. Samme kveld som tenåringsjenta Cameron Post (Chloë Grace Moretz fra bl.a. Kick-Ass) drar på skoleavslutningsballet med typen sin blir hun tatt på fersken mens hun kliner med en jente fra bibelgruppen. Året er 1993, og i den konservative lille Montana-byen hun bor i tillates ikke den slags seksuelle utskeielser. Familien hennes blir rasende, og sender henne rett til God's Promise, en avsidesliggende konverteringsleir som hevder å kunne omvende homofile til en sunn kristelig seksualitet. Sammen med en broket gjeng ungdommer som alle deler samme «synd», men har forskjellige meninger om hvordan man skal håndtere den, må hun finne mot til å tørre å være seg selv. Med The Miseducation of Cameron Post gir regissør Desiree Akhavan oss et nyansert bilde av en LHBT+-problematikk som mange har sterke meninger om – ikke minst de som ikke har noe med det å gjøre. Rollepersoner som lett kunne blitt svart/hvite karikaturer av hatefulle antagonister fremstilles som troverdige mennesker med forståelige motivasjoner. Resultatet er en ektefølt og opprørsk historie som er like deler leirskolekomedie og John Hughes-film, med en skeiv vri på toppen.
What Keeps You Alive (+ It Stains the Sand Red) (25.03.19)
Majestetiske fjell, en stille innsjø, en øde hytte og en mystisk fortid forvirrer et kvinnelig gift par som forsøker å feire sitt ett-års jubileum. Spesielt siden en av kvinnene ikke har vært 100 % ærlig om sine intensjoner for utflukten. Colin Minihan er også regissør av It Stains the Sands Red som gikk sin seiersgang på sjangerfestivaler for et par år siden. Med What Keeps You Alive har han laget nok en festivalfavoritt og han er en regissør som vi nok kommer til å høre mye fra i årene fremover.
I anmeldelsen skrev KINOMAGASINET:
«Denne filmen er hva jeg vil kalle et friskt pust. Jeg ble overrasket ved flere anledninger, og jeg undret meg stadig over hva som ville skje videre. Regissør Colin Minihan har laget en film som sklir av sted med klisjeene, men overlever disse med brask og bram. Rett og slett en skrekk-thriller som bør velges fremfor mange andre.»